open-index/open-wikipedia-markdown huggingface dataset:
Πανελλήνιο πρωτάθλημα υδατοσφαίρισης ανδρών 1949

Το πανελλήνιο πρωτάθλημα πόλο του έτους 1949 διεξήχθη από 31 Αυγούστου ως 5 Σεπτεμβρίου στο Ολυμπιακό κολυμβητήριο στην Αθήνα, παράλληλα με τους Πανελλήνιους κολυμβητικούς αγώνες (τα αγωνίσματα της κολύμβησης ξεκίνησαν μία ημέρα αργότερα). Στο πρωτάθλημα μετείχαν 8 ομάδες και αγωνίστηκαν για πρώτη φορά αγωνιζόμενες όλες μεταξύ τους με βαθμολόγηση. Μέχρι το 1948, το πρωτάθλημα ήταν μορφής νοκ άουτ με τις αναμετρήσεις να καθορίζονται από κλήρωση.

Από το 1949 μέχρι σήμερα, μόνο τρεις σεζόν δεν αγωνίστηκαν όλες οι ομάδες μεταξύ τους σε σύστημα πουλ. Αυτές οι σεζόν ήταν το 1957, 1958 και 1970.

Πρωταθλητής αναδείχθηκε ο Ολυμπιακός.

## Καθιέρωση Α' κατηγορίας
Αυτή την χρονία η ΕΚΟΦ καθιέρωσε την διάκριση των ομάδων σε κατηγορίες. Στην Α' κατηγορία τοποθέτησε τις έξι καλύτερες ομάδες, ένας αριθμός που παρέμεινε σταθερός (με ελάχιστες εξαιρέσεις) μέχρι και το 1966. Στην Α' κατηγορία τοποθετήθηκαν οι εξής ομάδες:
* Εθνικός Πειραιώς, Ν.Ο. Μυτιλήνης, Ολυμπιακός, Άρης Θεσσαλονίκης, Α.Ο. Παλαιού Φαλήρου και Ν.Ο. Πατρών.

Άλλες τρεις ομάδες δήλωσαν συμμετοχή (Ν.Α.Ο. Κέρκυρας, Ν.Ο. Χαλκίδας, Παναθηναϊκός) και τοποθετήθηκαν στη Β' κατηγορία. Η ομάδα του Ν.Α.Ο. Κέρκυρας δεν προσήλθε στους αγώνες, κι έτσι διεξήχθη μόλις μία συνάντηση μεταξύ Ν.Ο. Χαλκίδας και Παναθηναϊκού.

## Οι αγώνες
Οι ομάδες αναμετρήθηκαν μεταξύ τους από μία φορά. Στο τέλος η ομάδα με τους περισσότερους βαθμούς αναδείχθηκε πρωταθλήτρια.
### Α' ημέρα
31 Αυγούστου 1949.

### Β' ημέρα
1 Σεπτεμβρίου 1949.

### Γ' ημέρα
2 Σεπτεμβρίου 1949.
Μετά το τέλος του αγώνα Ολυμπιακού – Ν.Ο. Πατρών, οι δύο σύλλογοι υπέβαλαν ένσταση για κακή διεξαγωγή, και η ΕΚΟΦ αποφάσισε να επαναληφθεί στις 5 Σεπτεμβρίου.

### Δ' ημέρα
3 Σεπτεμβρίου 1949.

### Ε' ημέρα
4 Σεπτεμβρίου 1949.
Στον άτυπο τελικό της τελευταίας ημέρας του κανονικού προγράμματος, ο Ολυμπιακός επικράτησε του Εθνικού με 3-1 και κατέκτησε ξανά τον τίτλο του πρωταθλητή Ελλάδας. Ο Εθνικός ήταν πολύ άτυχος, καθώς αναγκάστηκε να αγωνιστεί με παίκτη λιγοτέρο για σχεδόν ολόκληρη την αναμέτρηση λόγω του τραυματισμού του παίκτη του Ανδρέα Γαρύφαλλου, ο οποίος έπεσε θύμα του σκληρού παιχνιδιού. Κατάφερε όμως να φανεί ανταγωνιστικός και να ανησυχήσει τον Ολυμπιακό παρά το μεγάλο μειονέκτημά του.

### Επαναληπτικός
5 Σεπτεμβρίου 1949.

## Τελική βαθμολογία
Βαθμολογικό σύστημα: 3 βαθμοί για νίκη – 2 βαθμοί για ισοπαλία – 1 βαθμός για ήττα – 0 βαθμοί σε περίπτωση μηδενισμού.
### Α' κατηγορία

Ο Ν.Ο. Μυτιλήνης έχει ένα μηδενισμό.

***, πρωταθλητής υδατοσφαίρισης 1949.**
** Σύνθεση: Μοναστηριώτης, Οικονόμου, Μαραγκουδάκης, Προβατόπουλος, Κλεούδης, Αλεξίου, Δημητρόπουλος.

### Β' κατηγορία

Ο Ν.Α.Ο. Κέρκυρας έχει δύο μηδενισμούς.

## Πήγες

Κατηγορία:Υδατοσφαίριση το 1949
1949
Κόττον Γουόρμπατον

Ο **Κόττον Γουόρμπατον** (αγγλικά: *Cotton Warburton*, 8 Οκτωβρίου 1911 – 21 Ιουνίου 1982) ήταν Αμερικανός κολεγιακός παίκτης φούτμπολ, που αργότερα έγινε μοντέρ τόσο στον κινηματογράφο, συμμετέχοντας σε 60 ταινίες, όσο και στην τηλεόραση.  Εργάσθηκε στη Metro-Goldwyn-Mayer αλλά και στη Walt Disney Studios. Περισσότερο γνωστός είναι για τη δουλειά του στη ταινία ''Μαίρη Πόππινς''. 

Σχετικά με την αθλητική του σταδιοδρομία, βρίσκεται στο College Football Hall of Fame από το 1975. Ενώ, όσον αφορά την κινηματογραφική του καριέρα, ξεκίνησε ως βοηθός μοντέρ στη Metro-Goldwyn-Mayer, και παρέμεινε εκεί για 19 χρόνια. Η πρώτη του ταινία ως μοντέρ έγινε το 1943 στην ταινία *[[Air Raid Wardens]]*, στην οποία πρωταγωνιστούν οι Σταν Λόρελ και Όλιβερ Χάρντι. Ενώ, αργότερα, με την ταινία *[[Crazylegs]]*, υπήρξε και υποψήφιος για Όσκαρ Καλύτερου Μοντάζ. Ακολούθως, αποχώρησε από την εταιρεία. 

Το 1956 εντάχθηκε στο δυναμικό της The Walt Disney Company, όπου έκλεισε και την καριέρα του. Το ντεμπούτο το έκανε με την ταινία *[[Westward Ho the Wagons!]]*, την ίδια χρονιά. Το 1964 βραβεύθηκε και με Όσκαρ Καλύτερου Μοντάζ, για την ταινία *Μαίρη Πόππινς*. Τέλος, υπήρξε και μέλος της Ένωσης Μοντέρ Αμερικής.

## Παραπομπές


## Περαιτέρω μελέτη
*

Κατηγορία:Αμερικανοί μοντέρ
Κατηγορία:Βραβευμένοι με Όσκαρ Καλύτερου Μοντάζ
Southern by the Grace of God

**Southern by the Grace of God** είναι ο τίτλος του ζωντανά ηχογραφημένου δίσκου του αμερικανικού ροκ συγκροτήματος Lynyrd Skynyrd, ο οποίος κυκλοφόρησε στις 21 Μαρτίου του 1988 μέσω της δισκογραφικής εταιρείας "MCA".

Οι ηχογραφήσεις του δίσκου προέρχονται από τις συναυλίες του συγκροτήματος στο "Reunion Arena" του Ντάλας την 1 Νοεμβρίου 1987, στο "The Omni" της Ατλάντα στις 15 Οκτωβρίου του ίδιου έτους όπως και στο "Starwood Amphitheatre" στο Άντιοχ του Τενεσί στις 23 Οκτωβρίου του 1987.

Η συγκεκριμένη κυκλοφορία αποτέλεσε φόρο τιμής προς τα θύματα του αεροπορικού δυστυχήματος που είχε διακόψει την πορεία των Lynyrd Skynyrd δέκα χρόνια νωρίτερα. Τα φωνητικά ανέλαβε ο μικρότερος αδελφός του Ρόνι Βαν Ζαντ, Τζόνι, την κιθάρα ανέλαβε ο Ράνταλ Χολ αντικαθιστώντας τον Άλεν Κόλινς και επέστρεψε στην σύνθεση του σχήματος ο Εντ Κινγκ αναλαμβάνοντας την κιθάρα.

## Τραγούδια
#"Introduction by Lacy Van Zant/Workin' for MCA" *(Ed King, Ronnie Van Zant)* - 6:04
#"That Smell" *(Allen Collins, Ronnie Van Zant)* - 6:33
#"I Know a Little" *(Steve Gaines)* - 4:58
#"Comin' Home" *(Allen Collins, Ronnie Van Zant)* - 6:36
#"You Got That Right" *(Steve Gaines, Ronnie Van Zant)* - 4:33
#"What's Your Name?" *(Gary Rossington, Ronnie Van Zant)* - 3:59
#"Gimme Back My Bullets" *(Gary Rossington, Ronnie Van Zant)* - 4:58
#"Swamp Music" *(Ed King, Ronnie Van Zant)* - 3:51
#"Call Me the Breeze" *(J.J. Cale)* - 7:29
#"Dixie/Sweet Home Alabama" *(Ed King, Gary Rossington, Ronnie Van Zant)* - 8:29
#"Free Bird" *(Allen Collins, Ronnie Van Zant)* - 14:51

## Θέσεις τσαρτ
***Southern by the Grace of God*** *(άλμπουμ)*

***Επίσημη κυκλοφορία: [[21 Μαρτίου]] [[1988]]***

## Τα μέλη του συγκροτήματος
Το **Southern by the Grace of God** ηχογραφήθηκε από τους εξής μουσικούς:
* **[[Τζόνι Βαν Ζαντ]]** - *[[Φωνητική|φωνητικά]]*
* **[[Γκάρι Ρόζιγκτον]]** - *[[κιθάρα]]*
* **Εντ Κινγκ** - *[[κιθάρα]], [[Φωνητική|φωνητικά]]*
* **Ράνταλ Χολ** - *[[κιθάρα]], [[Φωνητική|φωνητικά]]*
* **[[Λέον Γουίλκισον]]** - *[[μπάσο]]*
* **[[Μπίλι Πάουελ]]** - *[[πλήκτρα]]*
* **[[Άρτιμους Πάιλ]]** - *[[τύμπανα]]*
* **Κρις Πάιλ** - *[[κρουστά]]*
* **Ντέιλ Κραντζ Ρόζιγκτον** - *[[Φωνητική|φωνητικά]]*
* **Κάρολ Μπρίστοου** - *[[Φωνητική|φωνητικά]]*

;*Γκεστ συμμετοχές*
* **Τσάρλι Ντάνιελς** - *[[Φωνητική|φωνητικά]]*
* **[[Στηβ Μορς]]** - *[[κιθάρα]]*
* **Τόι Κάλντγουελ** - *[[κιθάρα]]*
* **Τζεφ Καρλίσι** - *[[κιθάρα]]*
* **Ντόνι Βαν Ζαντ** - *[[Φωνητική|φωνητικά]]*

## Παραπομπές


## Πηγές
* Southern by the Grace of God - Lynyrd Skynyrd | Songs, Reviews, Credits, Awards | AllMusic
* Lynyrd Skynyrd - Southern by the Grace of God (album review) | Sputnikmusic
* Lynyrd Skynyrd – Southern by the Grace of God - Discogs

Κατηγορία:Δισκογραφία των Lynyrd Skynyrd
Κατηγορία:Άλμπουμ του 1988
Εθνικό Πάρκο Σίμιεν

Το **Εθνικό Πάρκο Σίμιεν** (Αμχαρικά: ስሜን ተራራ ብሔራዊ ፓርክ) είναι ένα από τα εθνικά πάρκα της Αιθιοπίας το οποίο ιδρύθηκε το 1969 και αποτελεί ένα από τα πρώτα Μνημεία Παγκόσμιας Κληρονομιάς της ΟΥΝΕΣΚΟ.

## Περιγραφή
Το πάρκο ιδρύθηκε το 1969, και λίγα χρόνια αργότερα ανακηρύχθηκε Μνημείο Παγκόσμιας Κληρονομιάς το 1978. Ωστόσο λόγω της σοβαρής μείωσης του πληθυσμού κάποιων από τα ενδημικά είδη της περιοχής, το 1996 το μνημείο χαρακτηρίστηκε ως ευρισκόμενο σε κίνδυνο. Αποχαρακτηρίστηκε ως κινδυνεύον το 2017, ύστερα από τη σταθεροποίηση των πληθυσμών των ενδημικών ζώων και μέτρα για τη μείωση της υπερβόσκησης και του αντικτύπου των επισκεπτών.

Βρίσκεται στο βόρειο Σεμιέν της ζώνης του Γκόνταρ της περιοχής Αμχάρα, και εντός της έκτασης του περιλαμβάνει τα όρη Σιμιέν καθώς και το Ρας Ντασέν η οποία είναι η υψηλότερη βουνοκορφή της χώρας. Στην περιοχή αυτή ζουν πολλά είδη τα οποία απειλούνται με εξαφάνιση, όπως ο Αιθιοπικός λύκος, και σπάνια είδη αίγαγρου τα οποία δεν υπάρχουν σε άλλα σημεία του κόσμου. Ο γελάδας μπαμπουίνος και η αγριόγατα καρακάλ διαβιούν επίσης στα βουνά, όπως και πάνω από 50 είδη πουλιών στα οποία συμπεριλαμβάνεται και ο μεγάλου μεγέθους γυπαετός.

Το πάρκο διασχίζει ένας χωματόδρομος ο οποίος ξεκινά από την πόλη του Ντεμπάρκ όπου έχουν τη βάση τους οι αρχές διαχείρισης και επιμέλειας του πάρκου,  συνεχίζει προς τα ανατολικά μέσα από μερικά χωριά ωσπου να φτάσει στο πέρασμα Μπουαχίτ στα 4 χλμ υψόμετρο, και καταλήγει στην πόλη του Μεκάνε Μπιρχάν 10 χλμ έξω από το πάρκο.

## Φωτογραφίες


Semien Mountains 9.jpg|Τα όρη Σίμιεν
Mountain nyala.jpg |Είδος αντιλόπης
Geladas.jpg|Μπαμπουίνοι Γελάδες
Simienské hory.jpg|Κορυφογραμμή


## Παραπομπές


## Εξωτερικοί σύνδεσμοι

* Simien Mountains National Park 
* UNESCO World Heritage profile of Simien National Park
* United Nations Environment Programme: World Conservation Monitoring Centre: Simien National Park

Σιμιεν
Κατηγορία:Μνημεία Παγκόσμιας Κληρονομιάς σε κίνδυνο
Κατηγορία:Βουνά της Αιθιοπίας
Αντιθολωτικό

**Αντιθολωτικό** (*dehazer*) είναι ένα πρόσθετο καυσίμων, που αφαιρεί το νερό από τη βενζίνη, το καύσιμο ντίζελ και τα καύσιμα θέρμανσης, προφυλάσσοντας από τη διάβρωση και την ενδεχόμενη μελλοντική διείσδυση νερού.

Αποτελείται από ειδικά τασιενεργά (επιφανειοδραστικά) πολυμερή μόρια, που συνίστανται από κροκιδωτικά (παράγοντες που προστίθενται σε αιωρήματα, προκειμένου να επιτευχθεί η δημιουργία συσσωματωμάτων από τα επιμέρους σωματίδια) και συμπυκνωτές. Ένα αντιθολωτικό μπορεί επίσης να περιλαμβάνει επιπλέον πρόσθετα, όπως σταθεροποιητές και απορρυπαντικά, προκειμένου να επιτυγχάνονται πολυλειτουργικά αποτελέσματα.

## Σημασία χρήσης
Η επεξεργασία με αντιθολωτικό μπορεί να χρειάζεται σε κάποιες περιπτώσεις, εφόσον το καύσιμο γίνεται θολό λόγω της παρουσίας εξαιρετικά μικρών σταγονιδίων νερού σε αιώρηση. Το αιωρούμενο νερό στο καύσιμο ντίζελ προκαλεί διάβρωση και βλάβες στη λειτουργία εξοπλισμού ακριβείας όπως οι εκχυτές (μπεκ) καυσίμου. Eπιμόλυνση με νερό μπορεί να προκύψει σχεδόν σε κάθε βήμα από την παραγωγή του καυσίμου στο διυλιστήριο και, δια μέσου του δικτύου διακίνησης, ως τη στιγμή εισόδου του στη δεξαμενή καυσίμου του οχήματος. Συνήθως αποτελεί συνάρτηση σχετικά μεγάλων τιμών πυκνότητας και ιξώδους και υψηλών επιπέδων φυσικών γαλακτωματοποιητών.

Στη συνέχεια το νερό γίνεται μέρος των γαλακτωμάτων που δημιουργούνται με το καύσιμο, τα οποία εμποδίζουν την συμπύκνωση των σταγονιδίων σε άλλα μεγαλύτερα, οπότε, σε αυτές τις περιπτώσεις, το νερό χρειάζεται μεγαλύτερο χρονικό διάστημα για να ξεχωρίσει από το καύσιμο. Σε αυτές τις περιπτώσεις κατά τη διακίνηση των καυσίμων δημιουργούνται συνήθως καθυστερήσεις στις φορτώσεις και αύξηση των απαιτήσεων σε αποθηκευτικούς χώρους.

## Αρχή λειτουργίας
Τα αντιθολωτικά είναι πρόσθετα που σχεδιάζονται έτσι, ώστε να διευκολύνουν την συμπύκνωση πολύ μικρών σταγονιδίων νερού σε μεγαλύτερες σταγόνες, οι οποίες στη συνέχεια, λόγω βαρύτητας, ξεχωρίζουν και απομακρύνονται από το καύσιμο.  Βελτιώνουν την ποιότητα του καυσίμου και ελαττώνουν τη θόλωση στη βενζίνη και στο καύσιμο ντίζελ, ενώ δεν επηρεάζονται από πολικές ενώσεις όπως οι αλκοόλες που μπορεί να περιέχονται στο καύσιμο.

Η αρχή λειτουργίας των αντιθολωτικών βασίζεται στο "σπάσιμο" των μικρογαλακτωμάτων νερού, εξασφαλίζοντας την διαύγεια και καθαρότητα του προϊόντος και επιτρέποντας τη χρήση ισχυρών απορρυπαντικών σε λιπαντικά επιδόσεων. Παράλληλα βελτιώνουν την ανοχή άλλων προσθέτων στο νερό. Τα αντιθολωτικά έχουν ιδιαίτερα εξειδικευμένο σχεδιασμό, προκειμένου να εξασφαλίσουν αποτελεσματικές λύσεις χωρίς παρενέργειες, ενώ δεν περιλαμβάνουν μέταλλα, εκμηδενίζοντας πιθανή συνεισφορά στην διάβρωση λόγω υψηλών θερμοκρασιών κατά τη διάρκεια της καύσης. Τα αντιθολωτικά πρόσθετα αναμιγνύονται ομοιόμορφα με το θολό καύσιμο στις δεξαμενές φύλαξης ή χρήσης, χωρίς να είναι απαραίτητη η ανάδευση.

## Παραπομπές


Κατηγορία:Πρόσθετα καυσίμων
Walt Disney Studios Motion Pictures

Η **Walt Disney Studios Motion Pictures** είναι Αμερικανικός κινηματογραφικός διανομέας και τμήμα της The Walt Disney Company. Δημιουργήθηκε το 1953, και αρχικά έφερε το όνομα **Buena Vista Distribution Company** και είναι υπεύθυνο να διανέμει, να προωθεί και να διαφημίζει ταινίες του Walt Disney Studios, συμπεριλαμβανομένου και των Walt Disney Pictures, Walt Disney Animation Studios, Pixar Animation Studios, Lucasfilm,  Marvel Studios, DisneyToon Studios, UTV Motion Pictures, Disneynature και της Touchstone Pictures.   Το 1987, μετονομάστηκε σε **Buena Vista Pictures Distribution**,  ενώ από το 2007 έχει την τρέχουσα ονομασία.

## Παραπομπές


## Εξωτερικοί σύνδεσμοι
* Walt Disney Studios Motion Pictures

Κατηγορία:The Walt Disney Company
Κατηγορία:Εταιρείες διανομής ταινιών των Ηνωμένων Πολιτειών
Δημοκρατικό Προοδευτικό Κόμμα

Το **Δημοκρατικό Προοδευτικό Κόμμα** μπορεί να αναφέρεται:

* Στο Δημοκρατικόν Προοδευτικόν Κόμμα (Ελλάδα), ελληνικό κόμμα του 1946-1949.
* Στο Δημοκρατικό Προοδευτικό Κόμμα (Ταϊβάν),  πολιτικό κόμμα της Ταϊβάν (DPP).
Μάχη του Έβρου

Η **Μάχη του Έβρου** (Μαρίτσα) ποταμού ή **Μάχη του Ορμενίου** (, , ) έλαβε χώρα στον Ποταμό Έβρο, κοντά στο χωριό του Τσερνομιάνο ή Τζερμιάνο (σημερινό *Ορμένιο* της Ελλάδας) στις 26 Σεπτεμβρίου του 1371, μεταξύ των δυνάμεων των Οθωμανών διοικητών Λαλά Σαχίν Πασά και Γαζή Αχμέτ Εβρενός και των Σέρβων διοικητών, Βασιλέα Βουκάσιν Μρνιάβτσεβιτς και του αδελφού του, Δεσπότη Γιόβαν Ούγκλιεσα Μρνιάβτσεβιτς , οι οποίοι επιθυμούσαν να πάρουν εκδίκηση για την ήττα στην Πρώτη Μάχη του Έβρου (1364).

## Πλαίσιο
Πριν τη Μάχη του Έβρου, ο Βουκάσιν είχε την πρόθεση της ανακατάληψης της Σκόδρας για λογαριασμό της Σερβικής Αυτοκρατορίας. Ο σερβικός στρατός, υπό την ηγεσία του Βασιλέα Βουκάσιν και του γιου του, πρίγκιπα Μάρκο Μρνιάβτσεβιτς, κατέφθασε στη Σκόδρα τον Ιούνιο του 1371, ωστόσο όταν πληροφορήθηκαν την συγκέντρωση πολυάριθμου οθωμανικού στρατού, ο οποίος ερχόταν από τα ανατολικά, αποφάσισαν να κατευθυνθούν προς το μέρος του ώστε να προετοιμαστούν για τη Μάχη του Έβρου.

## Μάχη
Ο στρατός των Σέρβων αριθμούσε συνολικά 20.000–70.000 άνδρες. Αρκετές είναι οι πηγές που φαίνεται να συμφωνούν σε αυτόν τον υψηλό αριθμό. Ο Δεσπότης Ούγκλιεσα επιθυμούσε να πραγματοποιήσει αιφνιδιαστική επίθεση στους Οθωμανούς στην τότε πρωτεύουσά τους, Αδριανούπολη, ενώ ο Μουράτ Α΄ βρισκόταν στη Μικρά Ασία. Ο στρατός των Οθωμανών ήταν κατά πολύ υποδεέστερος αριθμητικά . Ο Βυζαντινός λόγιος Λαόνικος Χαλκοκονδύλης, καθώς και άλλες πηγές, αναφέρουν αριθμό 800 ανδρών, ωστόσο λόγω καλύτερης τακτικής, μέσω νυχτερινής αιφνιδιαστικής επίθεσης στο στρατόπεδό τους, ο Σαχίν Πασά νίκησε τον στρατό των Σέρβων πιάνοντάς τον κοιμώμενο, σκοτώνοντας τον Βασιλέα Βουκάσιν και τον Δεσπότη Ούγκλιεσα. Εκατοντάδες ήταν οι Σέρβοι που σκοτώθηκαν, ενώ εκατοντάδες ήταν αυτοί που πνίγηκαν στον ποταμό Έβρο κατά τη διάρκεια της φυγής τους. Μετά τη μάχη, αναφέρεται ότι ο ποταμός Έβρος έρεε κόκκινος από το αίμα των νεκρών.

## Συνέπειες
Η μάχη του Έβρου ήταν μία από τις πολλές στην ιστορία των σερβοτουρκικών πολέμων με το πέρας της οποίας η Μακεδονία, καθώς και άλλα τμήματα του ελλαδικού χώρου περιήλθαν υπό τον έλεγχο των Οθωμανών. Ήταν μέρος της εκστρατείας των Οθωμανών για την κατάληψη των Βαλκανίων, ενώ είχε προηγηθεί η κατάληψη της Σωζόπολης από τους ίδιους. Μετά τη μάχη έλαβε χώρα η κατάληψη της Δράμας, της Καβάλας και των Σερρών της σημερινής Ελλάδας. Ακολούθησε η μάχη του Κοσσυφοπεδίου το 1389.

## Παραπομπές

## Πηγές

* Rossos, Andrew, *Macedonia and the Macedonians*, Hoover Institution Press Publications, 2008.
* Sedlar, Jean W., *East Central Europe in the Middle Ages, 1000-1500*, University of Washington Press, 1994.
* Stavrianos, L. S. *The Balkans Since 1453*, C. Hurst & Co. Publishers, 2000.
* Turnbull, Stephen R. *The Ottoman Empire 1326-1699*, Osprey Publishing, 2003.

## Εξωτερικοί σύνδεσμοι
* Μάχη του Ποταμού Έβρου ''Encyclopædia Britannica''

Κατηγορία:Μάχες της Οθωμανικής Αυτοκρατορίας
Κατηγορία:Μάχες του Μεσαίωνα
Κατηγορία:Σερβική Αυτοκρατορία
Κατηγορία:Ιστορία της Βουλγαρίας
Κατηγορία:Ιστορία της Οθωμανικής Αυτοκρατορίας
Κατηγορία:Ιστορία της Σερβίας
Κατηγορία:Ιστορία του Έβρου
Ουίλφρεντ Τζάκσον

Ο **Ουίλφρεντ Τζάκσον** (, 24 Ιανουαρίου 1906 - 7 Αυγούστου 1988) ήταν Αμερικανός ανιμέιτορ, συνθέτης και σκηνοθέτης, περισσότερο γνωστός για το έργο του στο *[[Μίκυ Μάους]]* και το *[[Silly Symphony]]*, που ήταν σειρές καρτούν, αλλά και από τμήματα του *[[Νύχτα Στο Φαλακρό Βουνό]]* και του *[[Fantasia]]*, τα οποία ήταν από την Walt Disney Animation Studios. Ο Τζάκσον γεννήθηκε στο Σικάγο του Ιλινόις και πέθανε στην Καλιφόρνια, σε ηλικία 82 ετών.

## Παραπομπές


## Εξωτερικοί σύνδεσμοι
* 
* 

Κατηγορία:Αμερικανοί σκηνοθέτες
Κατηγορία:Σκηνοθέτες κινουμένων σχεδίων
Κατηγορία:Αμερικανοί animators
Αύρα Θεοδωροπούλου

Η **Αύρα Θεοδωροπούλου** (3 Νοεμβρίου 1880 - 20 Ιανουαρίου 1963) ήταν Ελληνίδα μουσικός, κριτικός και αγωνίστρια. Έγινε περισσότερο γνωστή από τους αγώνες της για την απόκτηση του δικαιώματος ψήφου των γυναικών. Υπήρξε ιδρύτρια και πρόεδρος του *[[Ελληνικός Σύνδεσμος για τα Δικαιώματα της Γυναίκας|Συνδέσμου για τα Δικαιώματα της Γυναίκας]]*. 

## Βιογραφία
Γεννήθηκε στην Αδριανούπολη στις 3 Νοεμβρίου 1880. Καταγόταν από πλούσια αστική οικογένεια. Σπούδασε στο Ωδείο Αθηνών όπου απόκτησε δίπλωμα πιάνου το 1900. Στις διπλωματικές εξετάσεις της αρίστευσε και της απονεμήθηκε το αργυρό μετάλλιο Ανδρέου και Ιφιγενείας Συγγρού. Συνέβαλε στην ίδρυση του Εθνικού Ωδείου. Μιλούσε Γαλλικά, Αγγλικά και Γερμανικά. 

Συνεργάστηκε με πολλές εφημερίδες (*[[Εστία (εφημερίδα)|Εστία]], [[Ακρόπολις (εφημερίδα)|Ακρόπολις]], [[Έθνος (εφημερίδα)|Έθνος]], [[Μάχη (εφημερίδα)|Μάχη]], Ασύρματος, Ελευθέρα Γνώμη, Πρωία,* κ.ά.) και περιοδικά (*[[Παναθήναια (περιοδικό)|Παναθήναια]], Εργασία, Αγγλοελληνική Επιθεώρησις, [[Νέα Εστία]], Καινούρια Εποχή*), γράφοντας άρθρα και κριτικές μουσικού περιεχομένου.

## Έργα
* Η μουσική διά μέσου των αιώνων (1911)
* Μουσικές μελέτες: Ίαμβοι και Ανάπαιστοι Παλαμά-Καλομοίρη (1915)
* Μουσικές ομιλίες: Μπαχ, Μπετόβεν, Βάγνερ (1915)
* Ιστορία της Μουσικής (τ. Α΄: 1924, τ. Β΄: 1937) 
* Η μουσική και το παιδί (1935) 
* Δέκα Μεγάλοι Μουσουργοί (1957)

## Βραβείο ''Αύρα Θεοδωροπούλου''
Το Βραβείο *Αύρα Θεοδωροπούλου* καθιερώθηκε το 1995 και απονέμεται από τον Σύνδεσμο για τα Δικαιώματα της Γυναίκας σε δημοσιογράφους των ηλεκτρονικών μέσων μαζικής ενημέρωσης (ΜΜΕ) που με το έργο τους προβάλλουν και προάγουν την ισότητα των δυο φύλων.

## Παραπομπές


Κατηγορία:Έλληνες μουσικοί
Κατηγορία:Έλληνες κριτικοί της μουσικής
Κατηγορία:Ελληνίδες φεμινίστριες
Κατηγορία:Απόφοιτοι του Ωδείου Αθηνών
Αδαμάντιος Κασαπίδης

Ο **Αδαμάντιος Κασαπίδης** (1909-1958) ήταν Έλληνας ιεράρχης του Οικουμενικού Πατριαρχείου. Διετέλεσε μητροπολίτης Περγάμου από το 1943 μέχρι και το θάνατό του.

## Βιογραφία
Γεννήθηκε το 1909 στη συνοικία Ξηροκρήνη (Κουρούτσεσμε) της Κωνσταντινούπολης. Γονείς του ήταν ο γιαννιώτικης καταγωγής Μιλτιάδης Κασάπογλου και η Θεοδώρα Δημίδη από τη Χίο. Φοίτησε αρχικά στη Σχολή του Μεσαχώρου και έπειτα στη Θεολογική Σχολή της Χάλκης από την οποία αποφοίτησε το 1930 με άριστα. Το ίδιο έτος χειροτονήθηκε διάκονος και εισήλθε στις υπηρεσίες του Οικουμενικού Πατριαρχείου Κωνσταντινουπόλεως, ενώ τρία χρόνια αργότερα έλαβε το βαθμό του πρεσβυτέρου. Αρχικά διετέλεσε κωδικογράφος, βοηθός γραμματέα και στη συνέχεια αρχιγραμματέας της Ιεράς Συνόδου. Υπό αυτή την ιδιότητα εκφώνησε στις 2 Ιανουαρίου του 1936 τον επικήδειο κατά τη διάρκεια της κηδείας του Πατριάρχη Φωτίου Β΄. Το 1937 αναδείχτηκε Μέγας Πρωτοσύγγελος και στις 9 Οκτωβρίου του 1943 χειροτονήθηκε μητροπολίτης Περγάμου, θέση που διατήρησε ως το θάνατό του. 

Παράλληλα συμμετείχε σε πολλές αποστολές του Πατριαρχείου όπως στο Άγιο Όρος και την Κύπρο το 1947. Μάλιστα κατά την παραμονή του στην Κύπρο μερίμνησε για την οργάνωση της Εκκλησίας και την εκλογή νέων επισκόπων (ένας εκ των οποίων ήταν και ο επίσκοπος Κιτίου και μετέπειτα αρχιεπίσκοπος αλλά και πρόεδρος της Κύπρου, Μακάριος). Για τη δράση του στην Κύπρο τιμήθηκε από το ελληνικό κράτος με την απονομή παράσημου. Παράλληλα αγωνίστηκε για την κατοχύρωση των προνομίων του Πατριαρχείου και της Θεολογικής Σχολής της Χάλκης, ανέπτυξε πλούσια φιλανθρωπική δράση στην Κωνσταντινούπολη και το 1956 εξέδωσε στην Αθήνα βιβλίο με συλλογή από κηρύγματα και ομιλίες του, με τίτλο *Φως και Ζωή*.

Απεβίωσε στις 25 Νοεμβρίου του 1958 στην Κωνσταντινούπολη λόγω καρδιακής προσβολής. Η κηδεία του πραγματοποιήθηκε την επόμενη μέρα στο Φανάρι και η σορός του ετάφη στο νεκροταφείο Σισλή.

## Παραπομπές


Κατηγορία:Μητροπολίτες Περγάμου

Κατηγορία:Αρχιγραμματείς της Αγίας και Ιεράς Συνόδου του Οικουμενικού Πατριαρχείου
Κατάλογος αντιβασιλέων της Ελλάδας

Αυτός είναι ο κατάλογος των **Αντιβασιλέων της Ελλάδας**. Ο Αντιβασιλέας αντικαθιστούσε τον Βασιλιά όταν/και αν ήταν ανήλικος, απών ή ανίκανος να ασκήσει τα καθήκοντά του.   

## Κατάλογος των αντιβασιλέων
### Βασίλειον της Ελλάδος – Οίκος του Βίττελσμπαχ (1833–1862)

### Βασίλειον της Ελλάδος – Οίκος του Γκλύξμπουργκ (1863–1924, 1935–1941, 1944–1973)

## Δείτε επίσης
* Κατάλογος βασιλέων της Ελλάδας
* Κατάλογος βασιλικών συζύγων της Ελλάδας
* Ελληνική βασιλική οικογένεια
* Μοναρχία της Ελλάδας
* Κατάλογος αρχηγών κράτους της Ελλάδας

*
Κατηγορία:Πολιτική της Ελλάδας
Κατηγορία:Κατάλογοι που αφορούν την Ελλάδα
Ντέιβιντ Χαντ

Ο **Ντέιβιντ Ντοντ Χαντ** (αγγλικά: *David Dodd Hand,* 23 Ιανουαρίου 1900 - 11 Οκτωβρίου 1986) ήταν Αμερικανός animator και σκηνοθέτης κινουμένων σχεδίων, περισσότερο γνωστός για το έργο του στη Walt Disney Productions. Εργάστηκε σε πολυάριθμες ταινίες της Disney κατά τη διάρκεια της δεκαετία του 1930, ως που στις ταινίας *[[Η Χιονάτη και οι επτά νάνοι (ταινία, 1937)|Η Χιονάτη και οι εφτά νάνοι]]* και *[[Μπάμπι]]*, ανέλαβε την επίβλεψη στο σκηνοθετικό τμήμα. Περί το 1932 ήταν από τους κορυφαίος animator της Disney, παρά τις κατηγορίες ότι εργαζόταν υπέρ το δέον "μηχανικά".

Το 1944, ο Χαντ αποχώρησε από την εταιρεία και πήγε στη Μεγάλη Βρετανία. Εκεί δούλεψε, μεταξύ άλλων, σε παιδικές σειρές. Όμως η εταιρεία, όπου εργαζόταν, δεν είχε την άδεια να κυκλοφορεί στις Ηνωμένες Πολιτείες, και το 1950 έκλεισε. Τότε ο Χαντ επέστρεψε στις ΗΠΑ και, συγκεκριμένα, στο Κολοράντο, όπου εκεί εργάστηκε για τα επόμενα 18 χρόνια στην εταιρεία Alexander Film Company, φτιάχνοντας διαφημιστικές ταινίες. Παρόλα αυτά, μετά θάνατον, η Disney τον τίμησε και τον πρόσθεσε στους Disney Legends, το 1994.

## Παραπομπές


## Εξωτερικοί σύνδεσμοι
* 
* memoir of Gaumont British Animation
* David Hand's Disney Legends bio
* Animaland Model Sheets - ''The Cuckoo''
* David Hand Productions

Κατηγορία:Άνθρωποι της Disney
Κατηγορία:Αμερικανοί σκηνοθέτες
Κατηγορία:Σκηνοθέτες κινουμένων σχεδίων
Κατηγορία:Αμερικανοί animators
Πήτερ Πάουρμπους

Ο **Πήτερ Πάουρμπους** (φλαμανδικά: **Pieter Jansz. Pourbus**, Χάουντα, 1523 - Μπρυζ, 30 Ιανουαρίου 1584) ήταν Φλαμανδός αναγεννησιακός ζωγράφος, γλύπτης, σχεδιαστής και χαρτογράφος.

Σύμφωνα με τον Κάρελ φαν Μάντερ, ο Πάουρμπους γεννήθηκε στη Χάουντα της Νότιας Ολλανδίας αλλά μετακόμισε στη Μπρυζ σε μικρή ηλικία. Εκεί νυμφεύτηκε τη θυγατέρα του, επίσης ζωγράφου, Λάνσελοτ Μπλοντέελ.

Αν και στη Μπρυζ ζωγράφισε πολλούς καλούς πίνακες, το καλύτερό του έργο έγινε στην εκκλησία του Αγίου Ιωάννη (Sint Janskerk) στη Χάουντα: "Η ιστορία του Αγίου Χουμπέρτους". Αργότερα επισκιάστηκε από τον γιο του, Φρανς Πάουρμπους τον πρεσβύτερο. Εκτός από ζωγράφος ήταν επίσης τοπογράφος και μηχανικός. Είναι κατά κύριο λόγο γνωστός για τους πίνακές του με θρησκευτικά θέματα αλλά και για τα πορτρέτα του. Εργάστηκε κυρίως στη Μπρυζ, όπου είχε εγκατασταθεί πριν το 1543, όταν έγινε μέλος της Συντεχνίας του Αγίου Λουκά της Μπρυζ. Μαθητές του υπήρξαν ο γιος του Φρανς, ο Αντόνιους Κλάισσενς  και ο εγγονός του Φρανς Πάουρμπους ο νεότερος.

Απεβίωσε το 1584 στη Μπρυζ.

Τα έργα του Πάουρμπους ανήκουν στη σχολή του μανιερισμού. Το Groeningemuseum της Μπρυζ εκθέτει πολλά από τα έργα του. Το Μουσείο *Het Catharina Gasthuis* στη Χάουντα διαθέτει, επίσης, έναν αριθμό έργων του. Οι ιεροί ναοί του Αγίου Ιωάννη στη Χάουντα και της Παναγίας της Μπρυζ κατέχουν λίγες από τις δημιουργίες του.

## Φωτοθήκη


File:Brugge Pieter Pourbus (1523-1584) - Het Laatste Avondmaal (1562) 9-03-2010 16-16-12kopie.jpg|*Ο Μυστικός Δείπνος*, 1562, Εκκλησία της Παναγίας, Μπρυζ
File:Pieter Pourbus Portrait of Gentleman.jpg|Πορτρέτο άνδρα με πανοπλία Μουσείο της Πικαρδίας, Γαλλία)
File:Pieter Pourbus Christian van der Goes.jpg|Κρίστιαν φαν ντερ Χους, 1574
File:Pieter Pourbus Portret1.jpg|Πορτρέτο του Jan van Eyewerve, 1551, Groeningemuseum, Μπρυζ
File:Pierre Pourbus - Bearded, red-headed Man, seated - Google Art Project.jpg|Καθιστός γενειοφόρος κοκκινομάλλης άνδρας, 1555
File:Circle of Pieter Pourbus Portrait of a Young Woman in a White Coif.jpg|Πορτρέτο νεαρής γυναίκας με λευκό κεφαλόδεσμο
File:Pieter Pourbus Portret2.jpg|Πορτρέτο του Jacquemyne Buuck, 1551
File:Pieter Pourbus.Remi Ommejaghere en drie zonen (1565-1570).JPG|Ο Remigius Ommejaghere και οι τρεις γιοι του, Παναγία της Μπρυζ
File:Pieter Pourbus.Petronella Heve en haar drie dochters (1565-1570).JPG|Η Petronella Heve και οι τρεις θυγατέρες της, Παναγία της Μπρυζ
File:Pieter pourbus, crocifissione, 1557, 02.JPG|Η Σταύρωση, Groeningemuseum, Μπρυζ
File:Doopscene Pieter Pourbus.jpg|Σκηνή Βάπτισης 



## Δείτε επίσης
* Κατάλογος Φλαμανδών ζωγράφων

## Παραπομπές


## Εξωτερικοί σύνδεσμοι
* 
*Pieter Pourbus in the Web Gallery of Art
*List of images from Netherlands Institute for Art History
*Portrait of Jan van Eyewerve, Flemish Art Collection (partially in Dutch)

Κατηγορία:Φλαμανδοί ζωγράφοι
Liggeren

**Liggeren** είναι το όνομα που χρησιμοποιείται για τα αρχεία της Συντεχνίας του Αγίου Λουκά στα οποία καταγράφηκαν οι καλλιτέχνες της Συντεχνίας στην Αμβέρσα.

Τα αρχεία είναι ιδιαίτερα πολύτιμα για τη μελέτη της ιστορίας της τέχνης. Συμπιλήθηκαν, τους έγινε επιμέλεια και καταγράφηκαν σε βιβλίο από τους Φ. Ρομπάουτς (Ph. Rombouts) και Τ. φαν Λέριους (Th. van Lerius), υπό τον τίτλο "De Liggeren en andere historische archieven der Antwerpsche Sint Lucasgilde onder zinspreuk: "Wt ionsten versaemt" (Το liggeren και άλλα ιστορικά αρχεία της Συντεχνίας του Αγίου Λουκά της Αμβέρσας υπό το ρητό *Wt ionsten versaemt*). Το έργο εκδόθηκε τόσο στα ολλανδικά όσο και στα γαλλικά, από τον Φελισιέν Μπάγκερμαν (Feliciaen Baggerman) και τυπώθηκε από τον Γ. Ε. Μπούσχμανν (J. E. Buschmann) μεταξύ 1872 και 1876.

Το πρώτο μέρος περιέχει αρχειακές καταγραφές από το 1453 ως το 1615 και αποσπάσματα από τους παλαιότερους διασωθέντες λογαριασμούς (1610-1615) που σχετίζονται με συνδρομές και μεταθανάτιες οφειλές. Σύμφωνα με τον πρόλογο του πρώτου τόμου, τα *liggeren* από το 1616 ως το 1629 έχουν χαθεί, αλλά για την περίοδο αυτή υπάρχουν "οι λογαριασμοί για τις προσόδους" και περιλαμβάνονται στο έργο. Οι παλαιότεροι διασωθέντες λογαριασμοί των περιόδων 1585-86 και 1588-89 περιλαμβάνονται επίσης στο έργο. Για τα έτη 1541, 1548, 1562-1563, 1565-1566 και 1578 υπήρχαν, σύμφωνα με τους επιμελητές, ελάχιστα διαθέσιμα στοιχεία.

Το δεύτερο μέρος περιέχει τα *liggeren* από το 1629 ως το 1720, έτος κατά το οποίο, σύμφωνα με τον πρόλογο των επιμελητών, η Συντεχνία διαλύθηκε από τους Γάλλους. Επιπλέον, οι επιμελητές αναφέρουν ότι το έργο περιέχει στοιχεία μέχρι τις 18 Σεπτεμβρίου 1736, αλλά η Συντεχνία τελούσε, το 1773, υπό την εποπτεία της Μαρίας Θηρεσίας της Αυστρίας.

Η Συντεχνία του Αγίου Λουκά της Αμβέρσας ιδρύθηκε το 1382 αλλά για την περίοδο 1382 - 1453 το βιβλίο δεν περιέχει καμία πληροφορία. Η καταγραφή Διδασκάλων και Μαθητευομένων στο *liggeren* ξεκίνησε πράγματι το 1453.

## Παραπομπές


## Εξωτερικοί σύνδεσμοι
* De liggeren en andere historische archieven der Antwerpsche sint Lucasgilde listing archives from 1453-1615, by Ph. Rombouts and Th. van Lerius, Antwerp, 1872, on Google books

Κατηγορία:Αμβέρσα
Κατηγορία:Χειρόγραφα
Κατηγορία:Ιστορία της τέχνης
Λάρι Μόρεϊ

Ο **Λάρι Μόρεϊ** (αγγλικά: *Larry Morey*, 26 Μαρτίου 1905 - 8 Μαΐου 1971) ήταν Αμερικανός στιχουργός και σεναριογράφος. Έγραψε σε συνεργασία με άλλους, τα πιο γνωστά τραγούδια της Disney, των δεκαετιών 1930 και 1940, μεταξύ των οποίων το Heigh-Ho, το Someday My Prince Will Come και το Whistle While You Work, και επίσης συνέβαλε στη διασκευή του έργου του Φέλιξ Σάλτεν, Μπάμπι το ελαφάκι, το οποίο το 1942 έγινε, υπό τον ομώνυμο τίτλο ταινία της Disney. 

Γεννημένος στο Λος Άντζελες της Καλιφόρνια, αφού τελείωσε τις σπουδές του εργάστηκε στη Warner Bros. και στην Paramount Pictures, έως ότου το 1933 εντάχτηκε στη Disney. Το 1937 έγραψε μαζί με τον Φρανκ Τσόρτσιλ τραγούδια για την ταινία *[[Η Χιονάτη και οι επτά νάνοι (ταινία, 1937)|Η Χιονάτη και οι επτά νάνοι]]*.  Η ταινία ήταν υποψήφια για Όσκαρ Καλύτερης Πρωτότυπης Μουσικής.

## Παραπομπές


Κατηγορία:Αμερικανοί στιχουργοί
Κατηγορία:Αμερικανοί σεναριογράφοι
Μπεν Σάρπστιν

Ο **Μπεν Σάρπστιν** (αγγλικά: *Ben Sharpsteen*, 4 Νοεμβρίου 1895 - 20 Δεκεμβρίου 1980) ήταν Αμερικανός σκηνοθέτης και παραγωγός, ως επί το πλείστον σε ταινίες της Disney. Επίσης, δημιούργησε ένα μουσείο, που τεκμηρίωνε την ιστορία του πρώτου εκατομμυριούχου της Καλιφόρνια, Σάμιουελ Μπρέναν, αλλά και την ιστορία του κομητείας Νάπα της Καλιφόρνια. Το έργο και η ζωή του βρίσκονται στο Sharpsteen Museum. Ο Σάρπστιν γεννήθηκε στην Ουάσινγκτον και πέθανε στην Καλιστόγκα της Καλιφόρνια σε ηλικία 85 ετών.

## Παραπομπές


Κατηγορία:Αμερικανοί παραγωγοί ταινιών
Κατηγορία:Σκηνοθέτες κινουμένων σχεδίων
Κατηγορία:Αμερικανοί σκηνοθέτες κινηματογράφου
Κάρολος Ευσέβιος του Λίχτενσταϊν

Ο **Κάρολος Ευσέβιος** (11 Απριλίου 1611 - 5 Απριλίου του 1684) ήταν ο Πρίγκιπας του Λίχτενσταϊν από το 1627 μέχρι το θάνατό του. Ήταν γιος του Πρίγκιπα Καρόλου Α΄ του Λίχτενσταϊν και της Άννας Μαρίας Σεμπέροβα του Μποσκοβίτσε και του Μαυροβουνίου. Από το 1639 ως το 1641 ήταν ο ανώτερος διοικητής της Άνω και Κάτω Σιλεσίας.

Μετά τον Τριακονταετή Πόλεμο οι κτήσεις του Καρόλου Ευσέβιου γνώρισαν σημαντική οικονομική ανάπτυξη. Εκείνος, ήταν μάλιστα σημαντικός προστάτης της αρχιτεκτονικής εκείνης της περιόδου.

Ο Κάρολος Ευσέβιος παντρεύτηκε στις 6 Αυγούστου 1644 την ανιψιά του Ιωάννα Βεατρίκη του Ντίτριχσταϊν (περ. 1625-1676), με την οποία απέκτησε 9 παιδιά:
*την Ελεωνόρα Μαρία (1647-1704)
*την Άννα Μαρία (1648-1654)
*την Μαρία Θηρεσία (1649-1716)
*την Ιωάννα Βεατρίκη (1650-1672)
*τον Φραγκίσκο Δομίνικο (-1652)
*τον Κάρολο Ιωσήφ (-1653)
*τον Φραγκίσκο Ευσέβιο (1654-1655)
*την Καικιλία (-1655)
*και τον Ιωάννη Αδάμ

## Παραπομπές


Κατηγορία:Πρίγκιπες του Λίχτενσταϊν
Τεντ Σιρς

Ο **Τεντ Σιρς** (αγγλικά: *Ted Sears*, 13 Μαρτίου 1900 - 22 Αυγούστου 1958) ήταν Αμερικανός ανιμέιτορ κατά τη διάρκεια της Χρυσής εποχή των Αμερικανικών κινουμένων σχεδίων. Αρχικά, εργάστηκε στην Fleischer Studios από τα τέλη του 1920 μέχρι τις αρχές του 1930, ώσπου το 1931 εντάχθηκε στη Walt Disney Animation Studios. Ο Σιρς έχει συμμετάσχει, ως επικεφαλής του τμήματος ιστοριών, σε μεγάλες επιτυχίες της εταιρείας όπως το *[[Η Χιονάτη και οι επτά νάνοι (ταινία, 1937)|Η Χιονάτη και οι επτά νάνοι]]*, το *[[Πινόκιο (ταινία, 1940)|Πινόκιο]]*, το ''Φαντασία'', το *[[Ντάμπο, το ελεφαντάκι]]*, *[[Μπάμπι]]*, το *[[Σταχτοπούτα (ταινία, 1950)|Σταχτοπούτα]]*, το *[[Η Αλίκη στη Χώρα των Θαυμάτων (ταινία, 1951)|Η Αλίκη στη Χώρα των Θαυμάτων]]*, το *[[Πίτερ Παν (ταινία, 1953)|Πίτερ Παν]]*, το *[[Η Λαίδη και ο Αλήτης]]* και το ''Ωραία Κοιμωμένη''. Ο Σιρς γεννήθηκε στη Μασαχουσέτη, μεγάλωσε στη Νέα Υόρκη και πέθανε στην Καλιφόρνια, σε ηλικία 58 ετών.

## Παραπομπές


## Εξωτερικοί σύνδεσμοι
*

Κατηγορία:Αμερικανοί animators
Κατηγορία:Άνθρωποι της Disney
Ιωάννης Αδάμ Α΄ του Λίχτενσταϊν

Ο **Ιωάννης-Αδάμ Α΄** (1662-1712) ήταν ο Πρίγκιπας του Λίχτενσταϊν (1684-1712) και γιος του Καρόλου Ευσέβιου του Λίχτενσταϊν και της Ιωάννας Βεατρίκης του Ντίτριχσταϊν.

Στις 18 Ιανουαρίου του 1699 θα αποκτήσει το φέουδο του Σέλεμπεργκ και στις 22 Φεβρουαρίου 1712 την κομητεία του Βαντούζ. Αυτοί οι δύο κτήσεις του θα αποτελέσουν αργότερα το σημερινό Πριγκιπάτο του Λίχτενσταϊν. Έγινε, επίσης, Δούκας της Οπάβα και του Κρνοφ.

Ο Ιωάννης δεν ανέλαβε κάποιο αξίωμα στην αυτοκρατορική αυλή, αλλά εργάστηκε εκεί ως οικονομικός εμπειρογνώμονας. Ήταν γνωστός ανεπίσημα ως Ιωάννης Αδάμ ο Πλούσιος. Εκτός από τη διαχείριση της περιουσίας του, διέθετε μεγάλο ενδιαφέρον για την τέχνη. Αγόρασε έργα από τον Πέτερ Πάουλ Ρούμπενς και του Άντονι βαν Ντάικ, και θεωρείται ως ένας από τους μεγαλύτερους προστάτες της τέχνης για εκείνη την εποχή.

Δημιούργησε δύο μνημεία για τον εαυτό του, ένα παλάτι στην Βιέννη και ένα άλλο στο Ροσάου. Ήταν ο 575ος Ιππότης του Τάγματος του Χρυσόμαλλου Δέρατος για την Αυστρία.

Ο Ιωάννης παντρεύτηκε την πρώτη ξαδέλφη του Εδμόνδα Μαρία Θηρεσία του Ντίτριχσταϊν (1652-1737) στις 16 Φεβρουαρίου 1681, με την οποία απέκτησε 7 παιδιά:
*την Μαρία Ελισάβετ
*τον Κάρολο Ιωσήφ
*την Μαρία Αντωνία
*τον Φραγκίσκο Δομίνικο
*την Μαρία Γαβριέλα
*την Μαρία Θηρεσία
*και την Μαρία Δομινίκη

## Παραπομπές


Κατηγορία:Πρίγκιπες του Λίχτενσταϊν
Ερλ Χερντ

Ο **Ερλ Χερντ** (αγγλικά: *Earl Hurd*, 14 Σεπτεμβρίου 1880 - 28 Σεπτεμβρίου 1940) ήταν Αμερικανός πρωτοπόρος ανιμέιτορ και σκηνοθέτης. Είναι γνωστός για τη δημιουργία του *[[Bobby Bumps]]*, μία βωβή σειρά μικρών κινουμένων σχεδίων, την οποία τη σκηνοθετούσε, κάνοντας και την παραγωγή παράλληλα. Η σειρά ήταν της Bray Productions.  Ο Χερντ και Τζον Ράντολφ Μπρέι συνεισέφεραν στην εξέλιξη της τέχνης των κινουμένων σχεδίων, αφού εφηύραν  το cel, ένα είδος ζελατίνης, που εξυπηρετούσε για τα σχέδια. Η πατέντα του πιστώθηκε το 1914.
## Παραπομπές

## Βιβλιογραφία
*"Earl Hurd". *[[Lambiek Comiclopedia]]*. Retrieved September 6, 2007.

Κατηγορία:Αμερικανοί παραγωγοί ταινιών
Κατηγορία:Αμερικανοί σεναριογράφοι
Κατηγορία:Αμερικανοί animators
Κατηγορία:Αμερικανοί σκηνοθέτες κινηματογράφου
Λατινισμός Χέπμπορν

To ***σύστημα Χέπμπορν*** είναι μια μέθοδος μεταγραφής των ιαπωνικών σε λατινικό αλφάβητο. Πήρε το όνομά του από τον Τζέιμς Κέρτις Χέπμπορν, ο οποίος το χρησιμοποίησε για να περιγράψει τους ήχους της ιαπωνικής γλώσσας στα αγγλικά. Οριστικοποιήθηκε στην τρίτη έκδοση του Ιαπωνικού-Αγγλικού λεξικού του, το 1886. Το σύστημα μεταγραφής προωθήθηκε το 1885 από μια ομάδα ακαδημαϊκών, αποκαλούμενη «σύλλογος λατινοποίησης» (Romanization Club, ιαπωνικά: 羅馬字会, Χέπμπορν: Rōmajikai). Μια βελτιωμένη εκδοχή του συστήματος προώθησε ο «σύλλογος για την διάδοση λατινικής γραφής» (Romaji-Hirome-kai) το 1908 και ονομάστηκε «κλασσικό στυλ λατινικής γραφής» (ιαπωνικά: 標準式ローマ字, Χέπμπορν: Hyōjun-shiki Rōmaji). Αυτό το σύστημα είναι το επικρατέστερο στην Ιαπωνία.

Αν και δεν αποτελεί επίσημα εγκεκριμένη μέθοδο, η αρχική και η αναθεωρημένη εκδοχή του συστήματος Χέπμπορν παραμένουν οι μέθοδοι μεταγραφής των ιαπωνικών που χρησιμοποιούνται περισσότερο σε όλο τον κόσμο. Θεωρούνται οι καλύτερες μέθοδοι μεταφοράς της ιαπωνικής προφοράς για τους λαούς της Δύσης. Τα Χέπμπορν είναι βασισμένα στην αγγλική και την ιταλική φωνολογία, επομένως ένας Άγγλος ομιλητής, ή κάποιος του οποίου η γλώσσα έχει λατινικές ρίζες, χωρίς οικειότητα με την ιαπωνική γλώσσα, θα μπορέσει να προφέρει με μεγαλύτερη ευκολία και ακρίβεια μία ιαπωνική λέξη στο σύστημα Χέπμπορν, παρά σε άλλα συστήματα μεταγραφής, όπως το Nihon-shiki ή το επίσημο σύστημα λατινικής μεταγραφής Kurnei-shiki.

## Βλέπε επίσης
* Ιαπωνικός πολιτισμός
* Ιαπωνική γλώσσα και υπολογιστές
* Ιαπωνική λογοτεχνία
* Ιαπωνικά ονόματα
* Ιαπωνική γραφή
* Χιραγκάνα
* Κατακάνα
* Ρομάτζι

## Παραπομπές


Κατηγορία:Συστήματα γραφής
Κατηγορία:Ιαπωνική γλώσσα
Μέριλ Ντε Μάρις

Ο **Μέριλ Ντε Μάρις** (αγγλικά: *Merrill De Maris*, 26 Φεβρουαρίου 1898 - 31 Δεκεμβρίου 1948) ήταν Αμερικανός σχεδιαστής κόμικς που εργάστηκε στη Disney για το King Features Syndicate. Επίσης, βοήθησε αρκετά τον Φλόιντ Γκόντφρεντσον, στο σχεδιασμό, αρχικών σχεδίων του Μίκι Μάους. Μαζί σχεδίασαν τον Φαντομά Μπολτ, τον επιθεωρητή Ο'Χάρα, αλλά και τον Ντετέκτιβ Κέισι. Οι δύο του έδωσαν το πλήρες όνομα του χαρακτήρα της Μίννι Μάους, Μινέρβα στην ιστορία κόμικ *The Gleam*.  Επίσης, βοήθησε και τον Καρλ Μπαρκς, σε μία από τις ιστορίες του Ντόναλντ Ντακ, με όνομα *Too Many Pets*. Εκτός αυτών, συμμετείχε και στην πρώτη κινηματογραφική παραγωγή της Disney, *[[Η Χιονάτη και οι επτά νάνοι (ταινία, 1937)|Η Χιονάτη και οι επτά νάνοι]]*.
## Παραπομπές

## Εξωτερικοί σύνδεσμοι
*
* Μερίλ Ντε Μάρις  στο INDUCKS

Κατηγορία:Σχεδιαστές κόμιξ
Αντριάνα Κασελότι

Η **Αντριάνα Κασελότι** (*Adriana Caselotti*, 6 Μαΐου 1916 - 18 Ιανουαρίου 1997) ήταν Αμερικανίδα ηθοποιός φωνής και τραγουδίστρια. Περισσότερο γνωστή είναι γιατί "έδωσε" τη φωνή της στην πλέον γνωστή ηρωίδα της Disney Χιονάτη, στην ταινία ''Η Χιονάτη και οι επτά νάνοι''. Με τον ρόλο της εκεί, κέρδισε μία θέση στη λίστα της Ντίσνεϋ Disney Legend, το 1994, και έγινε η πρώτη γυναίκα (μεταγλώττισης ηθοποιός) που μπαίνει σε αυτή τη λίστα.

## Παραπομπές


## Εξωτερικοί σύνδεσμοι
*
*The magic behind the voices, 2004
*Salute Disney, 1972

Κατηγορία:Αμερικανίδες τραγουδίστριες
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί φωνής
Γενικές εκλογές της Μπουρκίνα Φάσο (2015)

**Γενικές εκλογές** διεξήχθησαν στην Μπουρκίνα Φάσο στις 29 Νοεμβρίου 2015. Οι εκλογές ήταν οι πρώτες εθνικές εκλογές στη χώρα μετά την εξέγερση στην Μπουρκίνα Φάσο το 2014 και την αποχώρηση του Προέδρου Μπλεζ Κομπαορέ, που κυβέρνησε τη χώρα επί 27 χρόνια. Το κόμμα του πρώην προέδρου Κομπαορέ, το Κογκρέσο για Δημοκρατία και Πρόοδο, απαγορεύτηκε από το να κατεβάσει έναν υποψήφιο για τις προεδρικές εκλογές, ωστόσο έλαβε μέρος στις βουλευτικές εκλογές.  

Οι προεδρικές εκλογές κερδήθηκαν από τον Ρος Μαρκ Κριστιάν Καμπορέ από το Κίνημα του Λαού για Πρόοδο, με ποσοστό 53% των ψήφων από τον πρώτο γύρο.

## Εκλογικό σύστημα
Η εκλογή του Προέδρου έγινε με το σύστημα των δύο γύρων, με το ενδεχόμενο να διεξαχθεί και δεύτερος γύρος σε περίπτωση που δεν θα αναδεικνυόταν νικητής από τον πρώτο γύρο (αυτό θα σήμαινε ότι κανείς υποψήφιος δεν θα ελάμβανε πάνω από το 50% των ψήφων).
## Πλαίσιο
Η επίσημη προεκλογική εκστρατεία ξεκίνησε στις 8 Νοεμβρίου, με 14 υποψηφίους για τις προεδρικές εκλογές. Ο Καμπορέ άρχισε την εκστρατεία από την πόλη Μπόμπο-Τζουλάσο, με τη συμμετοχή 30.000 υποστηρικτών.
Στην εκστρατεία ευνοήθηκαν οι εύποροι υποψήφιοι, που μπορούσαν εύκολα να καλύψουν τα ταξιδιωτικά τους και άλλα έξοδα, ακόμα και με τη χρήση ελικοπτέρων. 

## Αποτελέσματα
Τα πρώτα μερικά αποτελέσματα των προεδρικών εκλογών ανακοινώθηκαν στις 30 Νοεμβρίου.

Η συμμετοχή διαμορφώθηκε γύρω στο 60%.

Τα αποτελέσματα των βουλευτικών εκλογών ανακοινώθηκαν στις 2 Δεκεμβρίου 2015 και έδειξαν ότι το κόμμα του Καμπορέ (το MPP), πρώτευσε με
55 από τις συνολικά 127 έδρες στο κοινοβούλιο, χωρίς όμως να έχει αυτοδυναμία. Το κόμμα του Ντιαμπρέ, το UPC, κέρδισε 33 έδρες και το CDP έλαβε 18.

Τα τελικά επίσημα αποτελέσματα γνωστοποιήθηκαν από το Συνταγματικό Δικαστήριο στις 15 Δεκεμβρίου 2015, επιβεβαιώνοντας τη νίκη του Καμπορέ με ποσοστό 53% των ψήφων. Ορκίστηκε πρόεδρος στις 29 Δεκεμβρίου 2015. Στις 30 Δεκεμβρίου η Εθνοσυνέλευση εξέλεξε πρόεδρο το Σαλίφ Ντιαλό, ηγετικό στέλεχος του MPP, με τη θετική ψήφο των 78 βουλευτών από τους συνολικά 127 αντιπροσώπους.

### Πρόεδρος

### Εθνοσυνέλευση

## Παραπομπές


2015
Μπουρκινα Φασο
Περιοχή Ρήνου-Μάιν

**Περιοχή Ρήνου-Μάιν** (γερμανικά: *Rhein-Main-Gebiet*), γνωστή και ως *μητροπολιτική περιοχή Φραγκφούρτης Ρήνου-Μάιν* (Metropolregion Frankfurt/Rhein-Main), ονομάζεται μία από τις έντεκα ευρωπαϊκές μητροπολιτικές περιοχές στη Γερμανία που έχουν οριστεί από την υπουργική διάσκεψη για το χωροταξικό. Η ονομασία της οφείλεται σε δύο ποταμούς, τον Ρήνο και τον Μάιν και βρίσκεται στο νότιο τμήμα της Έσσης, όπως και σε τμήματα των γειτονικών γερμανικών κρατιδίων της Ρηνανίας-Παλατινάτου (Ρηνανία-Έσση) και της Βαυαρίας (Κάτω Φραγκονία). Πυρήνας της μητροπολιτικής περιοχής είναι το πολεοδομικό συγκρότημα της Φρανκφούρτης Ρήνου-Μάιν. Η μητροπολιτική περιοχή έχει πληθυσμό περί τα 5,5 εκατομμύρια κατοίκους.

## Παραπομπές


## Εξωτερικοί σύνδεσμοι
* Regionalwissenschaftliche Forschung Rhein-Main e.V.

Κατηγορία:Γεωγραφία της Έσσης
Κατηγορία:Γεωγραφία της Βαυαρίας
Κατηγορία:Γεωγραφία της Ρηνανίας-Παλατινάτου
Skynyrd's Innyrds

**Skynyrd's Innyrds** είναι ο τίτλος της συλλογής τραγουδιών του αμερικανικού ροκ συγκροτήματος Lynyrd Skynyrd, η οποία κυκλοφόρησε τον Απρίλιο του 1989 μέσω της δισκογραφικής εταιρείας "MCA".

Η συλλογή αποτελείται από κομμάτια που προέρχονται από τα πέντε στούντιο άλμπουμ του συγκροτήματος από την δεκαετία του '70, όπως και την συλλογή "*[[Legend (άλμπουμ των Lynyrd Skynyrd)|Legend]]*", η οποία είχε κυκλοφορήσει δύο χρόνια πριν από το "*Skynyrd's Innyrds*".

Τον Ιούλιο του 2001, το άλμπουμ βραβεύθηκε ως πενταπλά πλατινένιο από την Recording Industry Association of America.

## Τραγούδια
#"Sweet Home Alabama" *(Ed King, Gary Rossington, Ronnie Van Zant)* – 4:42
#"Swamp Music" *(Ed King, Ronnie Van Zant)* – 3:32
#"I Ain't the One" *(Gary Rossington, Ronnie Van Zant)* – 3:54
#"Gimme Three Steps" *(Allen Collins, Ronnie Van Zant)* – 4:30
#"Double Trouble" (Outtake version) *(Allen Collins, Ronnie Van Zant)* – 2:50
#"Free Bird" (Outtake version) *(Allen Collins, Ronnie Van Zant)* – 10:08
#"Truck Drivin' Man" *(Ed King, Ronnie Van Zant)* - 5:16
#"Saturday Night Special" *(Ed King, Ronnie Van Zant)* – 5:07
#"Workin' for MCA" *(Ed King, Ronnie Van Zant)* – 4:49
#"What's Your Name?" *(Gary Rossington, Ronnie Van Zant)* – 3:32
#"That Smell" *(Allen Collins, Ronnie Van Zant)* – 5:52
#"Don't Ask Me No Questions" *(Gary Rossington, Ronnie Van Zant)* – 3:26
#"Call Me the Breeze" *(J.J. Cale)* – 5:08

## Βραβεία
***Skynyrd's Innyrds*** *(άλμπουμ)*
* Ηνωμένες Πολιτείες (*RIAA Certification*): 5 x πλατινένιος

## Τα μέλη του συγκροτήματος
Τα τραγούδια του **Skynyrd's Innyrds** ηχογραφήθηκαν από τους εξής μουσικούς:
* **[[Ρόνι Βαν Ζαντ]]** - *[[Φωνητική|φωνητικά]]*
* **[[Άλεν Κόλινς]]** - *[[κιθάρα]]*
* **Στιβ Γκέινς** - *[[κιθάρα]], [[Φωνητική|φωνητικά]]*
* **[[Γκάρι Ρόζιγκτον]]** - *[[κιθάρα]]*
* **Τζεφ Κονόβερ** - *[[φυσαρμόνικα]]*
* **Γουέιν Πέρκινς** - *[[κιθάρα]]*
* **[[Μπίλι Πάουελ]]** - *[[πλήκτρα]]*
* **Γκρεγκ Γουόκερ** - *[[μπάσο]]*
* **[[Λέον Γουίλκισον]]** - *[[μπάσο]]*
* **Εντ Κινγκ** - *[[μπάσο]]*
* **Ρίκι Μέντλοκ** - *[[τύμπανα]], [[Φωνητική|φωνητικά]], [[μαντολίνο]]*
* **Μπομπ Μπερνς** - *[[τύμπανα]]*
* **The Honkettes** - *[[Φωνητική|φωνητικά]]*
* **Τιμ Σμιθ** - *[[Φωνητική|φωνητικά]]*
* **Μπάρι Χάργουντ** - *ντόμπρο*

## Παραπομπές


## Πηγές
* Skynyrd's Innyrds - Lynyrd Skynyrd | Songs, Reviews, Credits | AllMusic
* Lynyrd Skynyrd reviews, music, news - sputnikmusic
* Lynyrd Skynyrd - Skynyrd's Innyrds (Vinyl, LP) at Discogs

Κατηγορία:Δισκογραφία των Lynyrd Skynyrd
Κατηγορία:Άλμπουμ του 1989
Σούνα

Με τον όρο **σούνα** (, ) ορίζεται μία γραπτή συλλογή που περιλαμβάνει αναφορές σχετικά με τη ζωή και το έργο του προφήτη Μωάμεθ, του ιδρυτή της θρησκείας του Ισλάμ. Συγκεκριμένα λέγεται ότι παραθέτει επακριβώς τα λόγια, τις πράξεις, τη διδασκαλία, καθώς και τις απαγορεύσεις του προφήτη, θεμελιώδη στοιχεία και παράδειγμα προς μίμηση για όλες τις πτυχές του βίου του μουσουλμάνου πιστού. Περιλαμβάνει ακόμη και αναφορές σχετικά με τον βίο των συντρόφων του.
Η Σουνά αποτελεί τμήμα ενός ευρύτερου συνόλου μουσουλμανικών θρησκευτικών συλλογών, των Χαντίθ και σε αντίθεση με άλλες από αυτές τις συλλογές, ακολουθείται κατά γράμμα και θεωρείται άκρως σημαντική και αξιοσέβαστη από όλους τους Μουσουλμάνους εξίσου.

## Παραπομπές


## Εξωτερικοί σύνδεσμοι

*The Meaning of "Sunna" in the Qur’an, Qur'anic Studies

Κατηγορία:Ισλαμική ορολογία
Λουσίλ Λα Βερν

Η **Λουσίλ Λα Βερν** (αγγλικά: *Lucille La Verne*, 7 Νοεμβρίου 1872 - 4 Μαρτίου 1945) ήταν Αμερικανίδα ηθοποιός, γνωστοί για τους κακούς και εκδικητικούς ρόλους της, στις πρώιμες έγχρωμες ταινίες, αλλά και τις πολύ καλές της ερμηνείες στο αμερικανικό θέατρο. Το ντεμπούτο στον κινηματογράφο έγινε το 1914. Αξιομνημόνευτη ερμηνεία της, δεν είναι άλλη, από την Κακία μάγισσα, στην ταινία κινουμένων σχεδίων *[[Η Χιονάτη και οι επτά νάνοι (ταινία, 1937)|Η Χιονάτη και οι επτά νάνοι]]*. Πέθανε σε ηλικία 72 ετών στην Καλιφόρνια, από καρκίνο και ενταφιάστηκε στο κοιμητήριο Inglewood Park Cemetery.

## Εξωτερικοί σύνδεσμοι

* 
* Λουσίλ Λα Βερν στο IBDB
* Λουσίλ Λα Βερν στο Αllmovie
* Λουσίλ Λα Βερν στο Findagrave

Κατηγορία:Αμερικανίδες ηθοποιοί θεάτρου
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί φωνής
Φραγκφούρτη Ρήνου-Μάιν (περιφερειακή αρχή)

**Περιφερειακή Αρχή Φρανκφούρτης Ρήνου-Μάιν** (γερμανικά: *Regionalverband FrankfurtRheinMain*) ονομάζεται το συνεργατικό σώμα της διοικητικά κατακερματισμένης αστικής περιοχής της Φραγνφούρτης, όπως και η κοινή αρχή που διέπει τη Φραγκφούρτη και 74 γειτονικές κοινότητές της. Διαχειρίζεται και συντονίζει την περιφερειακή ανάπτυξη της Φρανκφούρτης και των προαστίων της. Αντιπροσωπεύει επίσης την αστική περιοχή της Φρανκφούρτης σε εθνικό και διεθνές επίπεδο και είναι υπεύθυνη για τη στρατηγική ευθυγράμμιση της τοπικής λήψης αποφάσεων, για την ανάπτυξη μιας κοινής περιφερειακής εικόνας και τη βελτιωμένη περιφερειακή εναρμόνιση. Η αρχή καταρτίζει και επικαιροποιεί τα περιφερειακά προπαρασκευαστικά σχέδια χρήσης γης, την τοπική ανάπτυξη και τα σχέδια ζωνών, ενώ πραγματοποιεί μια εντατική παρακολούθηση της περιφέρειας με σκοπό το συντονισμό της ανάπτυξης της αστικής περιοχής. 

## Παραπομπές


## Εξωτερικοί σύνδεσμοι
* 

Κατηγορία:Γεωγραφία της Έσσης
Κατηγορία:Φραγκφούρτη
Lynyrd Skynyrd 1991

**Lynyrd Skynyrd 1991** είναι ο τίτλος του έκτου στούντιο δίσκου του αμερικανικού ροκ συγκροτήματος Lynyrd Skynyrd, ο οποίος κυκλοφόρησε στις 11 Ιουνίου του 1991 μέσω της δισκογραφικής εταιρείας "Atlantic".

Το άλμπουμ ήταν το πρώτο του επανενωμένου συγκροτήματος, το οποίο αναδημιουργήθηκε μετά την επιτυχία της επετειακής περιοδείας του 1987.  Επίσης, υπήρξε το πρώτο για τον τραγουδιστή Τζόνι Βαν Ζαντ και τον κιθαρίστα Ράνταλ Χολ, αλλά και το τελευταίο του ντράμερ Άρτιμους Πάιλ.

Το άλμπουμ έφθασε μόλις ως το # 64 του Billboard στις Ηνωμένες Πολιτείες και μπήκε στο Top-40 στους καταλόγους επιτυχιών του Καναδά.

## Τραγούδια
#"Smokestack Lightning" (Todd Cerney, Ed King, Gary Rossington, Johnny Van Zant) - 4:28
#"Keeping the Faith" (King, Rossington, D. Tate, J. Van Zant) - 5:18
#"Southern Women" (King, Dale Krantz-Rossington, Rossington, J. Van Zant) - 4:16
#"Pure & Simple" (King, Michael Lunn, J. Van Zant, Robert White Johnson) - 3:09
#"I've Seen Enough" (Kurt Custer, Lunn, Rossington, J. Van Zant, White Johnson) - 4:22
#"Good Thing" (Rossington, Donnie Van Zant, J. Van Zant) - 5:28
#"Money Man" (King, J. Van Zant) - 3:46
#"Backstreet Crawler" (Randall Hall, King, Rossington) - 5:31
#"It's a Killer" (King, Rossington, D. Van Zant, J. Van Zant) - 3:54
#"Mama (Afraid to Say Goodbye)" (King, Rossington, D. Van Zant, J. Van Zant) - 6:44
#"End of the Road" (Cerney, King, Rossington, J. Van Zant) - 4:34

## Θέσεις τσαρτ

## Τα μέλη του συγκροτήματος
Το **Lynyrd Skynyrd 1991** ηχογραφήθηκε από τους εξής μουσικούς:
* **[[Τζόνι Βαν Ζαντ]]** - *[[Φωνητική|φωνητικά]]*
* **[[Γκάρι Ρόζιγκτον]]** - *[[κιθάρα]]*
* **Εντ Κινγκ** - *[[κιθάρα]]*
* **Ράνταλ Χολ** - *[[κιθάρα]]*
* **[[Λέον Γουίλκισον]]** - *[[μπάσο]]*
* **[[Μπίλι Πάουελ]]** - *[[πλήκτρα]]*
* **[[Άρτιμους Πάιλ]]** - *[[τύμπανα]]*
* **Κερτ Κάστερ** - *[[τύμπανα]]*

;*Γκεστ συμμετοχές*
* **Ντέιλ Κραντζ-Ρόζιγκτον** - *[[Φωνητική|φωνητικά]]*
* **Στέφανι Μπόλτον** - *[[Φωνητική|φωνητικά]]*
* **Σούζαν Μάρσαλ** - *[[Φωνητική|φωνητικά]]*

## Παραπομπές


## Πηγές
* Lynyrd Skynyrd 1991 - Lynyrd Skynyrd | Songs, Reviews, Credits, Awards | AllMusic
* Lynyrd Skynyrd - Lynyrd Skynyrd 1991 (album review) | Sputnikmusic
* Lynyrd Skynyrd – Lynyrd Skynyrd 1991 - Discogs

Κατηγορία:Δισκογραφία των Lynyrd Skynyrd
Κατηγορία:Άλμπουμ του 1991
Μητροπολιτικές περιοχές στη Γερμανία

Οι **μητροπολιτικές περιοχές στη Γερμανία** είναι έντεκα πυκνοκατοικημένες περιοχές της Ομοσπονδιακής Δημοκρατίας της Γερμανίας. Αυτές περιλαμβάνουν τις μεγάλες γερμανικές πόλεις και τις γύρω περιοχές της λεκάνης απορροής τους, σχηματίζοντας τα πολιτικά, εμπορικά και πολιτιστικά κέντρα της χώρας. Οι έντεκα μητροπολιτικές περιοχές στη Γερμανία είχαν οργανωθεί σε πολιτικές μονάδες για λόγους προγραμματισμού.

Χρησιμοποιώντας ένα στενότερο ορισμό των μητροπόλεων, μόνο τέσσερις πόλεις ξεπέρασαν το όριο τουλάχιστον του ενός εκατομμυρίου κατοίκων, εντός των διοικητικών ορίων τους, και συγκεκριμένα: το Βερολίνο, το Αμβούργο, το Μόναχο και η Κολωνία.

Για τα αστικά κέντρα εκτός των μητροπολιτικών περιοχών, τα οποία παράγουν παρόμοια έλξη σε μικρότερη κλίμακα για την περιοχή τους, Γερμανοί καθηγητές εισήγαγαν την έννοια *Regiopolis* και την αντίστοιχη *regiopolitan area* ή *regio* το 2006.

## Μητροπολιτικές περιοχές
Ακολουθούν οι ευρωπαϊκές μητροπολιτικές περιοχές (Europäische Metropolregionen, EMR) της Γερμανίας που δημιουργήθηκαν με βάση την υπουργική διάσκεψη για το χωροταξικό (Ministerkonferenz für Raumordnung, MKRO):

## Παραπομπές


## Εξωτερικοί σύνδεσμοι
*Initiativkreises Europäischer Metropolregionen in Deutschland

Κατηγορία:Γεωγραφία της Γερμανίας